3. pielikums Jūrmalas domes

2022.gada 5.maija nolikumam Nr.37

(protokols Nr.9, 9.punkts)

**Līgums par radošā darba stipendijas piešķiršanu Nr.\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Jūrmalā | 20\_\_.gada\_\_\_\_\_\_\_\_\_\_\_\_ |

**Jūrmalas valstspilsētas administrācija,** reģ. Nr.90000056357, kuras vārdā saskaņā ar Jūrmalas domes 2021.gada 16.decembra saistošo noteikumu Nr.49 „Jūrmalas valstspilsētas pašvaldības nolikums” 26.1.apakšpunktu rīkojas Jūrmalas valstspilsētas pašvaldības izpilddirektors \_\_\_\_\_\_\_\_\_ (turpmāk – **Centrālā administrācija**),

**\_\_\_\_\_\_\_\_\_\_\_\_\_\_\_\_\_**,personas kods \_\_\_\_\_\_\_\_\_\_\_\_\_\_\_\_\_, deklarētā dzīves vietas adrese:\_\_\_\_\_\_\_\_\_\_\_\_\_\_\_ (turpmāk – **Stipendijas saņēmējs**),

**\_\_\_\_\_\_\_\_\_\_\_\_\_\_** (turpmāk – **Sadarbības partneris**), juridiskā adrese \_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_

turpmāk katrs atsevišķi vai visi kopā saukti Puse/-es, pamatojoties uz Jūrmalas domes 20\_\_.gada \_\_\_\_\_\_\_\_\_\_\_\_\_\_\_\_ nolikumu Nr.\_\_\_\_ „Jūrmalas valstspilsētas pašvaldības radošā darba stipendijas piešķiršanas nolikums” (turpmāk – Nolikums) un Jūrmalas domes izveidotās komisijas (turpmāk – Komisija) lēmumu (\_\_\_.\_\_\_.20\_\_\_\_. protokols Nr.\_\_\_\_), noslēdz šādu līgumu, turpmāk – Līgums:

1. **Līguma priekšmets**

Stipendijas saņēmējs apņemas sagatavot/izstrādāt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Darbs) saskaņā ar Līgumu un Darba aprakstu, kas iesniegts kā pielikums stipendijas pieteikumam.

1. **PUŠU SAISTĪBAS**
   1. Stipendijas saņēmējs apņemas:
      1. personīgi sagatavot Darbu atbilstoši Darba aprakstam;
      2. iesniegt Sadarbības partnerim Darbu un atskaiti (Nolikuma 2.pielikums) līdz **\_\_\_\_\_\_\_\_\_\_\_\_\_\_\_\_\_\_\_\_\_**;
      3. Publicēšanas gadījumā Darbā ievietot Jūrmalas valstspilsētas simboliku;
      4. Darba sagatavošanas laikā uzturēties Dubultu Rakstnieku namā no \_\_\_\_\_\_\_\_\_ līdz \_\_\_\_\_\_\_\_, noslēdzot īres līgumu ar Sadarbības partneri;
      5. rakstveidā informēt Sadarbības partneri vai Centrālo administrāciju par izmaiņām, šķēršļiem, problēmām, kas varētu ietekmēt Darba sagatavošanas kvalitatīvu izpildi.
   2. Stipendijas saņēmējs apliecina un ir atbildīgs par to, ka Darbs ir Stipendijas saņēmēja jaunrades produkts, un tā radīšanā nav nesankcionēti izmantotas vai citādi aizskartas trešo personu tiesības.
   3. Sadarbības partneris apņemas:
      1. nodrošināt Stipendijas saņēmējam uzturēšanos Dubultu Rakstnieku namā Līguma 2.1.5.apakšpunktā norādītajā termiņā;
      2. rakstveidā informēt Stipendijas saņēmēju par izmaiņām, šķēršļiem, problēmām, kas varētu ietekmēt Darba sagatavošanas kvalitatīvu izpildi;
      3. iesniegt Centrālai administrācijai rēķinu par Stipendijas saņēmējam piešķirtās Stipendijas uzturēšanās izmaksu daļu saskaņā ar Sadarbības partnera valdes apstiprināto cenrādi;
      4. pievienot rēķinam īres līguma apstiprinātu kopiju, kas noslēgts ar Stipendijas saņēmēju;
      5. izvērtēt, pārbaudīt Stipendijas saņēmēja Līguma 2.1.2.apakšpunktā minētajā kārtībā iesniegto atskaiti un 10 (desmit) darba dienu laikā, no saņemšanas brīža, parakstītu iesniegt Centrālajā administrācijā.
   4. Centrālā administrācija apņemas:
      1. 10 (desmit) dienu laikā no Līguma 2.3.3.apakšpunktā minētā rēķina saņemšanas veikt Līgumā paredzētos maksājumus, ja ir izpildīti Līgumā minētie noteikumi;
      2. samaksāt Stipendiju Stipendijas saņēmējam šī Līguma 3.2.2. apakšpunktā noteiktajā kārtībā un termiņā;
      3. rakstveidā informēt Stipendijas saņēmēju un Sadarbības partneri par izmaiņām, šķēršļiem, problēmām, kas varētu ietekmēt Darba sagatavošanas kvalitatīvu norisi.
2. **NORĒĶINU KĀRTĪBA**
   1. Stipendijas kopējā summa ir **500,00** *euro* (pieci simti *euro* 00 centi).
   2. Stipendija tiek samaksāta šādā apmērā un kārtībā:
      1. stipendijas daļa, kas ietver uzturēšanās izmaksu kompensāciju \_\_\_\_\_\_\_ *euro* (summa vārdiem) apmērā tiek samaksāta avansā Sadarbības partnerim atbilstoši Stipendijas piešķiršanas komisijas lēmumam un iesniegtam rēķinam 10 (desmit) dienu laikā pēc rēķina saņemšanas. Avansā pārskaitītie naudas līdzekļi tiek uzskatīti par attaisnoti izlietotiem un norakstīti izdevumos pēc atskaites (Nolikuma 2.pielikums) apstiprināšanas.
      2. radošā darba stipendija, kas neietver uzturēšanās izmaksas Dubultu Rakstnieku namā un ir starpība starp stipendijas kopējo summu un punktā 3.2.1.apakšpunktā norādīto kompensāciju, \_\_\_\_\_\_\_ *euro* (summa vārdiem) apmērā tiek samaksāta Stipendijas saņēmējam uz Stipendijas saņēmēja norēķinu kontu bankā saskaņā ar Stipendijas piešķiršanas komisijas lēmumu 10 (desmit) dienu laikā pēc atskaites (Nolikuma 2.pielikums) apstiprināšanas.
   3. Stipendijas summā iekļauti visi ar Līgumā minētā Darba izpildi saistītie nodokļi un nodevas, kā arī visi iespējamie Stipendijas saņēmēja izdevumi, kas nepieciešami tā saistību pienācīgai izpildei.
   4. Ja atskaite netiek apstiprināta, tad 10 (desmit) dienu laikā no lēmuma par atskaites neapstiprināšanu saņemšanas Stipendijas saņēmējam ir pienākums pārskaitīt pilnā apmērā 3.2.1.apakšpunktā minēto stipendijas daļu Centrālajai administrācijai.
3. **PUŠU ATBILDĪBA UN STRĪDU RISINĀŠANAS KĀRTĪBA**
   1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai. Puses atbild viena otrai par zaudējumiem, kas var rasties no Līguma saistību apjoma, neizpildes vai daļējas izpildes, kas otrai Pusei nodarīti viņu ļaunprātības vai neuzmanības dēļ.
   2. Puses neizpauž trešajām personām Līguma izpildes gaitā saņemtās konfidenciālās ziņas, kā arī datus, kas var tikt izmantoti konkurences nolūkos, izņemot gadījumus, kad informācijas izpaušanu pieprasa piemērojamie normatīvie akti.
   3. Puses neveic darbības, kas tieši vai netieši var nodarīt kaitējumu citas Puses interesēm un prestižam. Par Darba izpildes aizkavēšanu un nesavlaicīgu un/vai nekvalitatīvu izpildi, par katru nokavēto dienu līdz pilnīgai saistību izpildei Stipendijas saņēmējs maksā Centrālai administrācijai līgumsodu 1% (viena procenta) apmērā no Līguma 3.1.apakšpunktā noteiktā stipendijas apmēra. Centrālā administrācija ir tiesīga ieturēt līgumsodu no veicamā maksājuma.
   4. Ja Centrālā administrācija kavē Līgumā noteikto maksājumu samaksu, tā maksā Stipendijas saņēmējam un/vai Sadarbības partnerim līgumsodu 0,5% (nulle komats piecu procentu) apmērā no nokavētā maksājuma summas par katru nokavēto dienu.
   5. Strīdus, kas rodas Līguma izpildes gaitā, Puses risina sarunu ceļā, bet, ja vienošanos panākt nav iespējams – Latvijas Republikas tiesā.
   6. Pusēm ir pienākums nekavējoties informēt citu pusi par jebkādiem apstākļiem, kas var kavēt Līgumā noteikto saistību izpildi noteiktajā laikā un apjomā.
4. **LĪGUMA SPĒKĀ STĀŠANĀS, GROZĪŠANAS, PAPILDINĀŠANAS**

**UN IZBEIGŠANAS KĀRTĪBA**

* 1. Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
  2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
  3. Centrālā administrācija ir tiesīga vienpusēji izbeigt Līgumu pirms tajā noteikto saistību izpildes, ja Stipendijas saņēmējs un/vai Sadarbības partneris nepilda tam nolīgtās saistības un pēc Centrālās administrācijas rakstveida brīdinājuma saņemšanas turpina tās nepildīt. Līgums tiek uzskatīts par izbeigtu datumā, kāds norādīts iepriekš nosūtītā paziņojumā. Šādā gadījumā Stipendijas saņēmējs atlīdzina Centrālai administrācijai visus tiešos un netiešos zaudējumus, kā arī maksā līgumsodu 10% (desmit procentu) apmērā no Līguma 3.1.apakšpunktā paredzētās summas 10 (desmit) darba dienu laikā pēc attiecīga paziņojuma saņemšanas.
  4. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums izpildīt Līgumu atbilstoši spēkā esošo normatīvo aktu prasībām.

1. **CITI JAUTĀJUMI**
   1. Centrālās administrācijas vārdā parakstīt atskaiti par Jūrmalas valstspilsētas pašvaldības piešķirto radošā darba stipendiju pie Līguma kā pilnvarotā persona tiek noteikta - Komisijas priekšsēdētājs, apstiprina Jūrmalas valstspilsētas pašvaldības izpilddirektors.
   2. Kontaktpersonas:
      1. Centrālās administrācijas kontaktpersona: \_\_\_\_\_\_, tālr. \_\_, e-pasts\_\_\_\_\_; \_\_\_\_\_
      2. Stipendijas saņēmējs: \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_;
      3. Sadarbības partnera kontaktpersona: \_\_\_\_\_\_\_\_\_\_, tālr. \_\_\_\_\_\_, e-pasts \_\_\_\_\_\_\_\_\_;\_\_\_\_\_
   3. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām pusēm bez citas Puses rakstiskas piekrišanas.
   4. Līgums sastādīts latviešu valodā uz \_\_\_\_\_\_\_\_ lapām, trīs identiskos eksemplāros ar vienādu juridisko spēku, pa vienam eksemplāram katrai no Pusēm.
2. **PUŠU REKVIZĪTI UN PARAKSTI**

|  |  |  |
| --- | --- | --- |
| **Centrālā administrācija**  Nosaukums:Jūrmalas valstspilsētas administrācija,  Reģistrācijas Nr. 90000056357  Juridiskā adrese:  Jomas iela 1/5, Jūrmala,  LV–2015  Tālrunis: 67093800  Banka: A/S Citadele banka,  Konta Nr. LV84PARX0002484572001  kods PARXLV22  \_\_\_\_\_\_\_\_\_\_\_\_\_\_\_\_\_\_  Vārds, uzvārds | **Stipendijas saņēmējs**  Vārds, uzvārds  Personas kods:  Adrese:  Konta Nr.  Banka:  Kods  \_\_\_\_\_\_\_\_\_\_\_\_\_\_\_\_\_\_  Vārds, uzvārds | **Sadarbības partneris**  Nosaukums:  Reģistrācijas Nr.  Juridiskā adrese:  Tālrunis:  Banka:  Konta Nr.:  Kods    \_\_\_\_\_\_\_\_\_\_\_\_\_\_\_\_\_\_  Vārds, uzvārds |